CELEX: 62020CN0275
Language: fi
Date: 2020-06-23 00:00:00
Title: Asia C-275/20: Kanne 23.6.2020 – Euroopan komissio v. Euroopan unionin neuvosto

24.8.2020   
            
            
               FI
            
            
               Euroopan unionin virallinen lehti
            
            
               C 279/39
            
         
      Kanne 23.6.2020 – Euroopan komissio v. Euroopan unionin neuvosto
      (Asia C-275/20)
      (2020/C 279/52)
      Oikeudenkäyntikieli: englanti
      
         Asianosaiset
      
      
         Kantaja: Euroopan komissio (asiamiehet: J.-F. Brakeland, M. Afonso ja D. Schaffrin)
      
         Vastaaja: Euroopan unionin neuvosto
      
         Vaatimukset
      
      Kantaja vaatii, että unionin tuomioistuin
      
                  —
               
               
                  kumoaa Euroopan unionin ja sen jäsenvaltioiden sekä Korean tasavallan välisen vapaakauppasopimuksen kulttuuriyhteistyötä koskevan pöytäkirjan 5 artiklassa määrätyn audiovisuaalisia yhteistuotantoja varten myönnetyn oikeuden soveltamisajan jatkamisesta 25.3.2020 annetun neuvoston päätöksen (EU) 2020/470 (1) ja
               
            
                  —
               
               
                  velvoittaa neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Komission nostama kumoamiskanne koskee sen oikeuden soveltamisajan uusimista kolmeksi vuodeksi, joka osapuolena olevasta Euroopan unionista ja Koreasta peräisin olevien tuottajien audiovisuaalisia yhteistuotantoja varten on myönnetty ja joka koskee hyötymistä paikallisen ja alueellisen kulttuurisisällön edistämistä koskevista järjestelyistä Euroopan unionin ja sen jäsenvaltioiden sekä Korean tasavallan välisen vapaakauppasopimuksen liitteenä olevan kulttuuriyhteistyötä koskevan pöytäkirjan 5 artiklan nojalla.
      Komissio esittää kanteensa tueksi yhden kanneperusteen.
      Komissio katsoo, että kun neuvosto perusti päätöksensä Euroopan unionin ja sen jäsenvaltioiden sekä Korean tasavallan välisen vapaakauppasopimuksen tekemisestä 1.10.2015 annetun neuvoston päätöksen (EU) 2015/2169 (2) 3 artiklan 1 kohtaan eikä komission ehdottamin tavoin SEUT 218 artiklan 6 kohtaan, neuvosto nojautui johdettuun oikeusperustaan, josta ei määrätä Euroopan unionin toiminnasta tehdyssä sopimuksessa. Näin ollen neuvosto loukkasi annetun toimivallan periaatetta, josta on määrätty Euroopan unionista tehdyn sopimuksen (SEU) 13 artiklan 2 kohdassa, ja toimielinten välisen tasapainon periaatetta, sellaisena kuin sitä on kehitetty unionin tuomioistuimen oikeuskäytännössä.
      
         (1)  Euroopan unionin ja sen jäsenvaltioiden sekä Korean tasavallan välisen vapaakauppasopimuksen kulttuuriyhteistyötä koskevan pöytäkirjan 5 artiklassa määrätyn audiovisuaalisia yhteistuotantoja varten myönnetyn oikeuden soveltamisajan jatkamisesta 25.3.2020 annettu neuvoston päätös (EU) 2020/470 (EUVL 2020, L 101, s. 1).
      
         (2)  EUVL 2015, L 307, s. 2.